b'\n_START_ARTICLE_\nKirsti Rantanen\n_START_PARAGRAPH_\nKirsti Annikki Rantanen (o.s. Widing, s. 27. tammikuuta 1930 Viipurin mlk ) on suomalainen tekstiilitaiteilija. Rantanen on opiskellut Taideteollisessa oppilaitoksessa ja my\xc3\xb6hemmin opettanut siell\xc3\xa4. H\xc3\xa4n aloitti painokangassuunnittelijana, mutta my\xc3\xb6hemmin h\xc3\xa4n on keskittynyt kudottujen huonekalu- ja sisustustekstiilien suunnitteluun ja suunnitellut teoksia julkisiin tiloihin._NEWLINE_H\xc3\xa4n on suunnitellut Kauhavan kaupunginkirjastoon taidetekstiilin Langan lento (1992) Hattulan kirjastossa on h\xc3\xa4nen teoksensa Verkalleen. H\xc3\xa4n on luonut my\xc3\xb6s Mukkulan kirkossa olevat tekstiiliteokset. Oulun taidemuseossa on h\xc3\xa4nen teoksiaan.'